《和元思朋微韵二首 其一》
宋代·林希逸

吟清字字使人冰，惠我多于锡百朋。照破尘心如镜镜，续传诗百似灯灯。

句工可信堪呈佛，格老谁嗤要惹僧。但把功名付篇什，莫论青竹几人登。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。